Lloyd Werft Wismar

Lloyd Werft Wismar (varem VEB Mathias-Thesen-Werft Wismar, Mathias-Thesen-Werft Wismar GmbH, Aker MTW, Wadan Yards ja Nordic Yards Wismar) on laevatehas Saksamaal Wismaris, 2016. aasta kevadest Lloyd Werft Groupi osa.
Ajalugu.
Tehas rajati 27. aprillil 1946 NSV Liidu okupatsioonitsoonis NSV Liidu kaitseministeeriumi korraldusel remonditehasena. 3. juunil 1946 sai "Ivan Sussanin" esimeseks laevaks, mis sinna remonti saabus. 15. oktoobril 1946 anti see NSV Liidu kaubandusministeeriumi laevaremonditehaseks. 1. jaanuaril 1947 anti see üle Mecklenburgi saksa võimudele.
31. oktoobril 1951 moodustati selle ja kahe väiksema laevatehase põhjal rahvaettevõte, millele anti saksa kommunisti Mathias Theseni nimi (VEB Mathias-Thesen-Werft, lühendatult MTW). Theseni lasksid natsid 11. oktoobril 1944 Sachsenhauseni koonduslaagris maha.
1959 ühendati MTW teiste laevaehitusettevõtetega Riiklike Laevaehitusettevõtete Ühenduseks ("VVB Schiffbau"). 1979 reorganiseeriti see Rostocki Laevaehituskombinaadiks ("Kombinat Schiffbau Rostock"). Selles ettevõttes ehitati hulgaliselt ookeanilaevu nii Saksa DV, teiste VLO riikide kui ka maailmaturu jaoks. 1982–85 ettevõte moderniseeriti ja viidi vastavusse maailmaturu nõuetega.
Seoses Saksamaa taasühinemisega korraldati kogu Saksa DV majandus ümber. 1. juunil 1990 asutati ettevõte Mathias-Thesen-Werft GmbH, mis hakkas kuuluma kontserni Deutsche Maschinen und Schiffbau AG. 1992. aasta augustis sai ettevõte uue nime MTW Schiffswerft GmbH ja tema uueks omanikuks sai Bremer Vulkan Verbund AG. Temasse investeeriti 1994–98 miljard Saksa marka ja seda ei takistanud isegi asjaolu, et omanikettevõte Bremer Vulkan Verbund läks 1996 pankrotti.
1. mail 1998 läks see laevaehitusettevõte Norra kontserni Aker RGI omandusse ja sai uueks nimeks Aker MTW. 2002 ühines Aker teise kontserni Kvaerneriga kontserni Aker Yards ja sellest ajast peale tegutseb Aker MTW koos Kvaerneri Rostockis asunud laevaehitusettevõttega Kvaerner Warnow Werft Rostock GmbH ühise nime Aker Ostsee all.
1. jaanuaril 2008 omandas enamuse Aker Yardsist Venemaalt pärit investor ja alates 22. septembrist 2008 hakkas ta kandma nime Wadan Yards. Kuid juba 5. juunil 2009 andsid Wadan Yardsi võlausaldajad, sealhulgas Wismari ettevõte Wadan Yards MTW GmbH, Schwerini kohtusse Wadan Yardsi pankrotiavalduse.
2009. aasta augustis ostis pankrotivara, sealhulgas Wismaris oleva laevatehase, selleks tarbeks moodustatud omanikettevõtte Nordic Yards kaudu Vitali Jussufov, kelle isa Igor Jussufov on endine Venemaa energeetikaminister ning tihedalt seotud Nordstreami ja Gazpromiga. Jussufov maksis pankrotivara eest umbes 40,5 miljonit eurot. Laevaehitusettevõte alustas tööd sama aasta oktoobris, aga esialgu kummitas tellimuste vähesus. Alles 2010. aastal sai ta tellimuse 170 m pikkusele tankerile Norilski Nikeli jaoks.
2016. aasta märtsis Genting Hong Kong ostis Nordic Yardsi 230 miljoni euro eest, kus laevatehas Wismaris maksis 108,5 milijoni euro. 
Laevatehas annab tööd umbes 600 inimesele, enne kriisi töötas seal 1300 inimest, ja see on Wismari suurim tööandja. 
Valik ehitatud laevu.
Rodina (projekt 588/BiFa Typ A).
Rodina laevaklassi laevad:
Jenisseiskoe retšnoje parohodstvo - JRP; Volžskoje retšnoje parohodstvo - VORP; Kamskoje retšnoje parohodstvo - KRP; Moskovskoje retšnoje parohodstvo - MRP; Belomoro-Onežskoje retšnoje parohodstvo - BORP; Severo-Zapadnoje retšnoje parohodstvo - SZRP
Mihhail Kalinin (projekt 101/Seefa 340).
Mihhail Kalinin laevaklassi laevad:
Ivan Franko (projekt 301/Seefa 750).
Ivan Franko laevaklassi laevad: